തെങ്ങിന്തൈ വിതരണത്തെക്കുറിച്ച് പരാതിയുമായി കര്ഷകര് പടിഞ്ഞാറത്തറ: പടിഞ്ഞാറത്തറ കൃഷിഭവന് മുഖേനെ നടത്തിയ തെങ്ങിന്തൈ വിതരണത്തില് കര്ഷകര്ക്ക് പരാതി. തെങ്ങിന്തൈ എത്തിയ വിവരം അറിഞ്ഞ് കര്ഷകര് കൃഷിഭവനിലേക്ക് പുറപ്പെടാനൊരുങ്ങുമ്ബോള് തൈകള് തീര്ന്നുപോയതായ അറിയിപ്പും എത്തി. ഇത്ര വേഗം തെങ്ങിന്തൈ വിതരണം എങ്ങനെ പൂര്ത്തിയാക്കിയെന്ന സംശയത്തിലാണ് കര്ഷകര്. സബ്സിഡി നിരക്കില് വിതരണത്തിന് എത്തിച്ച തെങ്ങിന്തൈകള് സ്വന്തക്കാര്ക്കും ബന്ധുക്കാര്ക്കുമായി ചിലര് വീതം വെച്ച് നല്കുകയായിരുന്നുവെന്ന ആക്ഷേപം കര്ഷകര്ക്കുണ്ട്. 50 രൂപ നിരക്കിലുള്ള തെങ്ങിന്തൈകള് വിതരണത്തിന് പടിഞ്ഞാറത്തറ കുഷിഭവനില് എത്തിയതായി ജൂലൈ 27ന് രാവിലെ 10.37നാണ് കൃഷിഭവന്റെ വാട്സാപ്പ് ഗ്രൂപ്പില് സന്ദേശം എത്തിയത്. ആവശ്യമുള്ള കര്ഷകര്ക്ക് കൃഷിഭവനില് വന്ന് ഡബ്ല്യൂ.സി.ടി. ഇനം തൈകള് വാങ്ങാവുന്നതാണെന്നാണ് അറിയിച്ചിരുന്നത്. അറിയിപ്പ് കണ്ട് കര്ഷകര് തെങ്ങിന് തൈ വാങ്ങാന് പുറപ്പെടുമ്ബോഴേക്കും അതേ ദിവസം തന്നെ ഉച്ചയ്ക്ക് 12.28ന് കൃഷിഭവനില് നിന്ന് അടുത്ത സന്ദേശം എത്തി, തെങ്ങിന് തൈകള് എല്ലാം വിതരണം ചെയ്തു തീര്ന്നതായി.എത്തിയ ഉടന്തന്നെ തെങ്ങിന് തൈകള് മുഴുവന് ആരു കൊണ്ടുപോയി എന്ന ചോദ്യമാണ് കര്ഷകര് ഉന്നയിക്കുന്നത്. ആ സമയം പടിഞ്ഞാറത്തറ പഞ്ചായത്തിലെ ചില വാര്ഡുകള് ലോക്ഡൗണില് ആയിരുന്നു. വാഹന ഗതാഗതത്തിന് നിയന്ത്രണങ്ങള് ഉണ്ടായിരുന്ന സമയമായിട്ടുപോലും പെട്ടന്ന് തൈ വിതരണം പൂര്ത്തിയാക്കിയതില് അസ്വാഭാവികതയുണ്ടെന്ന് കര്ഷകര് ആരോപിക്കുന്നത്.തെങ്ങിന്തൈ വിതരണം സംബന്ധിച്ച് അനേ്വഷിക്കണമെന്ന് ആവശ്യപ്പെട്ട് ഉന്നതാധികാരികള്ക്ക് പരാതി നല്കാനാണ് കര്ഷകരുടെ തീരുമാനം.